laion/Wikipedia-Exotic huggingface dataset:
הרטבה (בישול)

הרטבה היא שיטת בישול בה המזון נמשח בנוזלים במהלך הבישול. בשיטת ההרטבה, תוך כדי בישול המזון נוצקים או מוברשים עליו נוזלים. הנוזלים הללו יכולים להיות רוטב, מרינדה בה הוא שהה לפני הבישול, חמאה מומסת או שומן אחר, נוזלים שניגרו מהמזון, ציר וכדומה. בצליה במנגל מזון מורטב בנוזלים שהוכנו מראש. בצליה בתנור או בטיגון על גבי מחבת, ניתן להרטיב את המזון בנוזלים שנאגרים במחבת או בכלי בו הוא הונח. ההרטבה מתבצעת באמצעות יציקת הנוזלים מלמעלה, או הברשתם. ניתן להשתמש גם במשאבת נוזלים (באסטר, baste- להרטיב בשר או מזון אחר בזמן הבישול), הכוללת מיכל אגירה קטן לנוזלים ומברשת, כדי לטפטף או להבריש את הנוזל על האוכל. הרטבה היא שיטה המשמשת לרוב בצליית תרנגול הודו, חזיר, עוף, ברווז ובשר בקר (כולל אומצה), אך ניתן ליישם אותה כמעט על כל סוג של בשר. השיטה שימושית בצלייה במנגל, רוטיסרי, צלייה בתנור, טיגון במחבת ובשיטות הכנת בשר אחרות בהן הבשר מחומם חימום איטי לאורך זמן. ההרטבה שומרת על לחות הבשר ומעניקה טעם נוסף במידה ונעשית בנוזל חיצוני. השיטה מומלצת בעיקר למנות שטעמן מתון, אך מוגשות עם רטבים המספקים להן טעם משלים או משתלט, למשל עוף ציידים. ביצוע לא נכון של הרטבה עשוי להוביל למעשה לבעיה שהיא נועדה למנוע: אובדן לא רצוי של הלחות (התייבשות) של הבשר, בגלל פתיחות תכופות של דלת התנור, המובילות לאובדן חום ולחות בתא האפיה ולאידוי מוגבר ממשטחי הבשר. חלופות אחרות כוללות מתן זמן בישול ממושך יותר, מתן כמויות מוגברות של מיצים, ציפוי הבשר בפירות עשירים בלחות או שימוש בנתחי בשר עשירים בשומן, כגון בייקון, או בשומן גולמי, הנחת פירות וירקות עשירים בלחות סביב הבשרים לבישול. איך דברים עובדים - הרטבה "The science behind cooking a delicious Thanksgiving meal". UAB News. Christian Rach: Das Kochgesetzbuch. Edel:Books, ISBN 978-3-841-90039-5. § 121. Hallinan, Bridget. "How to Make the Juiciest Thanksgiving Turkey". Food & Wine (באנגלית). DeMello, Lauren (21 בינואר 2022). "Tips And Tricks For Cooking The Best Medium-Rare Steak". Mashed.com. {{cite news}}: (עזרה)
טריינספוטינג (ספר)

טריינספוטינג (באנגלית: Trainspotting) הוא רומן מאת הסופר הסקוטי אירווין וולש, שזהו ספרו הראשון. הספר יצא בשנת 1993 ומגולל את סיפורם של כמה חברים המכורים להרואין. בשנת 1996 יצא בעקבות הרומן הסרט "טריינספוטינג", בבימויו של דני בויל. הסיפור מסופר ממספר נקודות מבט: מארק רנטון ("רנטס"): הדמות הראשית בסיפור, שמספר את החלקים הנרחבים ביותר בסיפור, הוא פותח את הספר וגם מסיים אותו. מנקודת המבט שלו, הסיפור מסופר בעיקר מתוך הרגשות והזיות, סיפורו גדוש בקללות, או בהבנת מצבם של הסובבים אותו - בהתאם למצב הרוח שלו. סיימון ויליאמסון ("סיק-בוי"): מספר חלק קטן יחסית מהסיפור. מנקודת המבט שלו הדברים מסופרים בצורה פרועה רצופת קללות וזכרונות מהעבר. דניאל מרפי ("ספאד"): מספר חלק נרחב בסיפור. מנקודת המבט שלו הסיפור מסופר בעיקר מתוך רגשות והסתכלות מהצד על אנשים. נחשב לבחור הרגיש יותר בחבורה. פרנק בגבי ("הקבצן"): מספר חלק קטן מהסיפור. מנקודת המבט שלו, הוא היחיד שצודק, ושלא כמו הדמויות האחרות הוא אינו משתמש בסמים, אך גם אינו מתפכח ורואה את הדברים מנקודות מבט שונות, סיפורו רצוף קללות ואיומים. קלי: מספרת חלקים בודדים בסיפור, נותנת את נקודת המבט של "זו שמדברים עליה". ברוב הקטעים בספר בהם היא מופיעה, היא גם המספרת. היא מוכיחה טענות שהבנים או הקוראים התחבטו בהם לאורך היצירה. חברתו לשעבר של רנטון. מספר כל יודע: בחלקים נרחבים של הסיפור ובעיקר בשני הפרקים האחרונים. המספר הוא מספר כל יודע המספר מהצד, אך ממעט לרמז על הדברים אשר עתידים לקרות בסיפור. לעיתים ניתן לטעות ולחשוב שרנטון הוא המספר בחלקים אלה, אך זה רק עקב הסתכלותו של המספר מנקודת מבט דומה לשל רנטון. הספר מחולק ל-7 פרקים, שבכל אחד מהם ישנו מספר משתנה של תת-פרקים. ישנו רצף עלילתי בספר, אך אין קשר ישיר בין הפרקים או תתי-הפרקים, אלא רק רצף כרונולוגי. ברוב הפרקים ישנן בעיות סמים, בקטעים אלה הסיפור הוא לא עלילתי לגמרי ותורם רק בהבנת ההרגשות של רנטון כאשר הוא בהשפעת הסם. טריינספוטינג, באתר OCLC (באנגלית)
חיתוך שיפונד

חיתוך שיפונד (בצרפתית: Chiffonade) היא טכניקת חיתוך של ירקות או עשבי תיבול מגוררים או חתוכים דק המשמשים במיוחד כקישוט. בחיתוך שיפונד המונח מתייחס לצורת חיתוך לרצועות ארוכות ודקות של ירקות עליים בעלי שטח פנים נרחב יחסית. המונח משמש בהקשר לחיתוך של עלים ירוקים ועשבי תיבול כמו כרוב, חסה, תרד או בזיליקום (אבל לא רק – ומתאים גם לחיתוך של רצועות קרפים וחביתות). את החיתוך שיפונד מבצעים לאחר שעורמים את העלים, ומגלגלים אותם בצורה הדוקה, ורק אחר כך חותכים בניצב לגליל העלים. זאת בשונה מהמונח ז'וליאן (Julienne) המיועד לתיאור של טכניקת חיתוך ירקות לרצועות דמויי מקלות גפרורים. ירקות ירוקים עלים כמו תרד, חומעה או מנגולד, או עשב שטוח עלים כמו בזיליקום, נחתכים לרצועות ארוכות ודקות ולא למקלות. טכניקה זו אינה מתאימה לעלים קטנים, צרים או בעלי צורה לא סדירה כגון כוסברה, פטרוזיליה, טימין או רוזמרין. שיטת חיתוך זו דורשת שטח פנים אחיד ושטוח כדי שהסכין יצליח לבצע את הסרטים. שיפונד בעברית פירושה סרטים קטנים כתרגום מילולי מצרפתית, הכוונה לסרטים הקטנים שנוצרים מחיתוך דק של העלים בטכניקה זו. ברונואז לחתוך ז'וליאנים חיתוך שיפונד מאמר המתאר חיתוך שיפונד של חביתה להוסיף למרק "Chiffonade". Merriam-Webster. נבדק ב-27 בנובמבר 2012. {{cite web}}: (עזרה) Escoffier, A. (1969). The Escoffier Cook Book; a Guide to the Fine Art of Cookery. New York: Crown. p. 90. ISBN 0517506629.
בירוני

בִּירוּנִי וכן בֵּרוּנִי (באוזבקית: Беруний (‏Beruniy), בקאראקלפאקסטית: Бируний (‏Biruniy), ברוסית: Беруни) היא עיר ברפובליקה האוטונומית של קאראקלפאקסטן, אוזבקיסטן. היא ממוקמת על הגדה הצפונית של אמו דריה ליד הגבול של אוזבקיסטן עם טורקמניסטן. העיר היא מקום מושבו של מחוז בירוני. במקור, העיר הייתה ידועה כעיר ההיסטורית כָּאת' (ערבית/פרסית: کاث, אוזבקית מודרנית: Kos) ושימשה כבירת ח'ווארזם בתקופת השושלת האפריגית. בשנת 1957 שונה שמה ל"בירוני" לכבודו של חוקר ימי הביניים ואיש האשכולות, אל-בירוני שנולד בה. בירוני קיבלה מעמד של עיר ב-1962. בירוני היא עיר תעשייתית חשובה בקאראקלפקסטן. קיימים בה מפעל אספלט, מפעל ללבנים, מפעל כותנה ומפעל לנעליים. ישנם גם מפעלי טקסטיל רבים. בירוני הייתה עיר הבירה של ח'ווארזם מתקופת השושלת האפריגית החל משנת 305 לספירה בקירוב, היא החליפה את הבירה הישנה טופרק-קאלה. שמה היה כאת' (באוזבקית מודרנית: Kos). העיר עברה שינויי שם רבים, ביניהם פיל ושובוז. בשנת 1957 שונה שמה לבירוני לכבודו של המלומד ואיש האשכולות אבו ריהאן אל-בירוני שנולד וגדל בעיר. בירוני קיבלה מעמד של עיר בשנת 1962. בשנת 1969, עלה נהר אמו דריה על גדותיו. כתוצאה מכך נפגעו קשות מספר מבנים בבירוני. עם זאת, הם תוקנו במהירות. בירוני ממוקמת על הגדה הצפונית של נהר האמו דריה ליד הגבול של אוזבקיסטן עם טורקמניסטן. 936 ק"מ ממערב לטשקנט ו55.6 קילומטרים (34.5 מיל) צפונית מזרחית לחיווה. האקלים בבירוני הוא אקלים צחיח (סיווג אקלים BWk בשיטת קפן) עם השפעות יבשות חדות. החורפים קרים והקיץ חם.הטמפרטורה הממוצעת ביולי היא 38 מעלות צלזיוס. בינואר היא 15-20- מעלות צלזיוס. בשנת 2016 מנתה בירוני 55,900 תושבים. בירוני היא עיר תעשייתית חשובה בקאראקלפאקסטן, ומצויים בה מפעל אספלט, מפעל ללבנים, מפעל כותנה ומפעל לנעליים. ישנם גם מפעלי טקסטיל רבים. בבירוני נמצאים 14 בתי ספר תיכוניים, בית ספר למוזיקה ובית ספר לאתלטיקה. "Classification system of territorial units of the Republic of Uzbekistan" (באוזבקית and רוסית). The State Committee of the Republic of Uzbekistan on statistics. ביולי 2020. {{cite web}}: (עזרה) Habib Borjian, KĀṮ, iranicaonline.org: Encyclopaedia Iranica Foundation (באנגלית אמריקאית) Moʻminov, Ibrohim, Beruniy, Oʻzbek sovet ensiklopediyasi 2, Toshkent, 1972, עמ' 188 (ב־) "Beruniy". Oʻzbekiston milliy ensiklopediyasi (באוזבקית). Toshkent. 2000–2005. "Beruniy". Oʻzbekiston milliy ensiklopediyasi (in Uzbek). Toshkent. 2000–2005. "Beruniy". Ensiklopedik lugʻat (באוזבקית). Vol. 1. Toshkent: Oʻzbek sovet ensiklopediyasi. 1988. p. 96. 5-89890-002-0. Moʻminov, Ibrohim, "Amudaryo", Oʻzbek sovet ensiklopediyasi 1, Toshkent, 1971, עמ' 328 (ב־) "Халқ Амударёнинг қаҳридан чўчимоқда". Озодлик радиоси (באוזבקית). 2008-10-08. נבדק ב-2024-02-27. 41°41'00.0"N 60°45'00.0"E · Beruniy, Republic of Karakalpakstan, Uzbekistan, 41°41'00.0"N 60°45'00.0"E · Beruniy, Republic of Karakalpakstan, Uzbekistan (באנגלית) Soliyev, A.S. Shaharlar geografiyasi [Geography of cities] (PDF) (באוזבקית). p. 143.
IM-1

IM-1, הנקראת גם TO2-IM, היא משימה של נאס"א, שרותי ירח מסחריים (אנ'), אשר במסגרתה, לראשונה בהיסטוריה של התעופה, הונחתה חללית לא-מאוישת של חברה מסחרית נחתה בהצלחה על הירח. הנחתת "אודיסאוס" של חברת Intuitive Machines האמריקנית שוגרה ממרכז החלל קנדי, ונחתה סמוך לקוטב הדרומי של הירח. זו הייתה הנחיתה הראשונה של חללית אמריקאית על הירח מאז 1972. במהלך הנחיתה הנחתת התהפכה על צידה, אך כל המכשירים נותרו פונקציונליים, ולכן המשימה נחשבה עדיין למוצלחת. הנחתת נשאה עימה שישה מטענים שפותחו על ידי נאס"א בנוסף למטענים נוספים אותם סיפקו גורמים מסחריים וארגוני חינוך שונים. ב-20 במרץ 2024, בסופו של הלילה הירחי (הנמשך כשבועיים), לא הצליחו הפאנלים הסולאריים של הנחתת לאסוף די אנרגיה כדי לאפשר תקשורת. על כן, חברת Intuitive Machines הודיעה ב-23 במרץ 2024 על סיום המשימה. החברה מסרה שהמשימה הבאה לירח, Nova-C, צפויה להיות משוגרת בסוף 2024. לונה 25 צ'אנדריאן 3 נחתת חכמה לחקר הירח אתר האינטרנט הרשמי של IM-1 (באנגלית) מדיה וקבצים בנושא IM-1 בוויקישיתוף איתי נבו, היסטוריה בחלל: חללית פרטית ראשונה נחתה על הירח, באתר ynet, 23 בפברואר 2024 היסטוריה: חללית פרטית ראשונה נחתה על הירח, באתר כלכליסט, 23 בפברואר 2024
השחמה (בישול חלקי)

השחמה (באנגלית: Browning) היא תהליך של בישול חלקי של פני הבשר, כדי לפתח את טעמו באמצעות תגובות השחמת מזון שונות ולהעניק לו צבע מושך יותר. זהו שלב ראשון ושכיח בבישול בשרים ותבשילים מטוגנים. השחמה מתבצעת בדרך כלל באמצעות מחבת, שעל פי רוב מחוממת מראש לטמפרטורה בינונית גבוהה כדי למנוע הידבקות. כדי להשחים את הבשר כראוי, תחילה יש להסיר ממנו את הלחות שעל פני השטח שלו. זה מושג בדרך כלל על ידי ייבוש פני הבשר במגבת נייר כדי להסיר את המים.  בשר טחון משחים לעיתים קרובות לפני הוספת מרכיבים אחרים, למשל כאשר מוסיפים אותו לתבשילי קדירה או למוצרי מזון ארוזים מראש וטמפרטורת הבישול הסופית לא תהיה גבוהה מספיק, כדי ליזום את תגובת מאייר. אז מערבבים אותו במהלך הבישול, כדי לשבור אותו ולקדם השחמה אחידה. לפעמים מוסיפים בצל ותבלינים בשלב זה. כשהבשר הגיע לדרגת השחמה הרצויה, מסירים את המחבת מהאש ומרוקנים את עודפי השומן. צריבה (בישול) Julia Child, Louisette Bertholle, Simone Beck, Mastering the art of French cooking "Restodontê | Descubra receitas a partir de seus ingredientes". Restodontê (בBrazilian Portuguese). נבדק ב-2018-03-17.
תה עם לימון

תה עם לימון, המכונה גם תה רוסי (ברוסית: Чай в России) הוא משקה חם, בדרך כלל, המבוסס על מים חמים, תה שחור, לימון וממתיק כלשהו, סוכר או דבש. ברוסיה ובמקומות נוספים מקובל השימוש בסמובר, מיכל לחימום מים המספק את המים החמים להכנת התה. בנוסף למתכון הבסיסי לתה עם לימון, יש המוסיפים לו נענע, זנגביל, קינמון ועוד. השילוב של תה עם לימון התחיל באימפריה הרוסית והמשקה נועד בעיקר לחימום הגוף בקור הרוסי. לתה עם לימון יש השפעות חיוביות על בריאות האדם, בתנאי שצורכים אותו לפי ההמלצות. במחקרים התגלה שנוגדי החמצון, המצויים בתה, שורדים במידה רבה יותר את המעבר במערכת העיכול, כשהם מלווים בלימון. בכימיה, השיטה המקובלת לערבוב חומצות עם תמיסות מימיות מכונה "תה עם לימון", לפי דרך הכנת המשקה, תחילה מכינים את המים עם התה ורק לאחר מכן מוסיפים את הלימון. בישראל תה עם לימון מכונה לעיתים "תה אשכנזי", כינוי הנובע מהיותו בהיר. הבהירות נוצרת בהשפעת חומצת הלימון. ציירים רוסים הנציחו את התה הרוסי בציוריהם, על שולחן האוכל יחד עם הסמובר. בתרבות הישראלית, בשיר "אוהב להיות בבית" של אריק איינשטיין, הפזמון החוזר מספר על אהבת הזמר ל"תה עם לימון". מדיה וקבצים בנושא תה עם לימון בוויקישיתוף Why Is Russian Tea Called Russian Tea (באנגלית) מדוע תה לימון שימושי וכיצד לחלוט אותו תה ירוק ולימון - השילוב המנצח אני אוהב להיות בבית
נתניאל מיטשל

נתניאל מיטשל (באנגלית: Nathaniel Mitchell;‏ 1753 – 21 בפברואר 1814) היה עורך דין ופוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-16 בשנים 1805–1808. לפני כן הוא לחם בצבא הקונטיננטלי במלחמת העצמאות של ארצות הברית, היה נציג לקונגרס הקונטיננטלי, ולאחר כהונתו כמושל כיהן כחבר בבית הנבחרים ובסנאט של דלאוור. נתניאל מיטשל נולד ליד לאורל שבמושבת דלאוור כבנם של ג'יימס ומרגרט (לבית דווורתי) מיטשל. כחובב קרוקט מגיל צעיר, הוא התאמן במסגרת בית הספר גייבני לקרוקט. הוא נשא לאישה את האנה מוריס ולשניים נולדו עשרה ילדים. מיטשל היה אחד ממייסדי ג'ורג'טאון שבדלאוור, והוא חי שם בשנים 1791–1808. לאחר מכן הוא שב עם משפחתו ללאורל. במלחמת העצמאות של ארצות הברית שירת מיטשל כקצין בצבא הקונטיננטלי. ב-1776 הוא היה קפטן בפלוגה מדלאוור שגויסה תחת פיקודו של קולונל סמואל פטרסון כחלק ממה שנודע כ"מחנה המעופף" (Flying Camp), יחידת עתודה ניידת. הם הוצבו בפרת' אמבוי שבניו ג'רזי אך לא השתתפו בקרבות. כאשר פורקה היחידה, סופחה הפלוגה של מיטשל לרגימנט של קולונל דייוויד הול, אך לחמה עם לוחמי וירג'יניה בפיקודו של קולונל ויליאם גרייסון בקרב ברנדיויין (אנ'). בשל החלמה ממחלה הוא לא השתתף בקרב גרמנטאון (אנ'), אלא העביר את החורף בואלי פורג' (אנ'). לאחר קידומו של גרייסון לדרגת בריגדיר גנרל, פיקד מיטשל על הרגימנט במתקפה בקרב מונמות' (אנ'). הייתה זו המתקפה שבה הוא הצטווה על ידי הגנרל צ'ארלס לי לסגת ובסופו של דבר הובילה להעמדתו למשפט בפני בית דין צבאי. ב-1779 הוא היה מייג'ור של הבריגדה בסגל של הגנרל פיטר מולנברג (אנ') בווירג'יניה. כאשר הגנרל הבריטי בנדיקט ארנולד תקף את ריצ'מונד וירג'יניה, הגן מיטשל על פיטרסבורג, שם הוא נפל בשבי ב-10 במאי 1781. הוא הוחזק בשבי עד לאחר המצור על יורקטאון. מיטשל היה נציג מטעם דלאוור אל הקונגרס הקונטיננטלי במהלך השנתיים האחרונות לקיומו, מבחירתו ב-27 באוקטובר 1786 ועד כינון הקונגרס החדש על פי חוקת ארצות הברית ב-1787. לאחר מכן הוא היה פקיד בית המשפט במחוז סאסקס. ב-1801 הוא התמודד בבחירות למשרת מושל דלאוור ונוצח על ידי מועמד המפלגה הדמוקרטית-רפובליקנית דייוויד הול. הול היה גם הוא ותיק המהפכה האמריקאית שהתמודד במסע בחירות בו ביקר את הדאיזם האנגליקני לכאורה של מיטשל. מיטשל נוצח במחוז ניו קאסל הפרסביטריאני על אף ניצחונותיו בשני מחוזות דלאוור האחרים. שלוש שנים לאחר מכן, ב-1804 הוא ניצח בבחירות את מועמד הדמוקרטים-רפובליקנים ג'וזף הזלט. מיטשל כיהן כמושל דלאוור מ-15 בינואר 1805 ועד 19 בינואר 1808. לאחר תום כהונתו כמושל, היה מיטשל חבר בבית הנבחרים של דלאוור מינואר 1809 ועד ינואר 1810. לאחר מכן ועד ינואר 1813 הוא היה חבר הסנאט של דלאוור. נתניאל מיטשל נפטר בביתו בלאורל ב-21 בפברואר 1814. בתחילה הוא נטמן שם ככל הנראה, אך מאוחר יותר הועברה קבורתו לבית הקברות האפיסקופלי ברוד קריק ליד לאורל. אלמנתו של מיטשל, האנה, נישאה מאוחר יותר לקולונל מאנאן בול, איש צבא בריטי שהיה לתושב לאורל לאחר המהפכה האמריקאית, ופתח את החנות הראשונה במקום. שלא כמו מיטשל, היה בול דמוקרטי-רפובליקני, ובשנים 1816 ו-1819 התמודד ללא הצלחה בבחירות למשרת מושל דלאוור. לא קיים דיוקן ידוע של מיטשל. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 214-215. נתניאל מיטשל באתר אגודת המושלים הלאומית (באנגלית) נתניאל מיטשל, באתר המדריך הביוגרפי של הקונגרס של ארצות הברית (באנגלית) נתניאל מיטשל באתר The Political Graveyard (באנגלית) נתניאל מיטשל, באתר "Find a Grave" (באנגלית)
כריסטופר אולסון

מאטס כריסטופר אולסון (בשוודית: Mats Kristoffer Olsson; נולד ב-30 ביוני 1995 בנורשפין שבשוודיה) הוא כדורגלן שוודי המשחק בעמדת הקשר בקבוצת מיטיולן מליגת העל הדנית ובנבחרת שוודיה. אולסון גדל במחלקות הנוער של IK סלפינר, נורשפין וארסנל. ב-25 בספטמבר 2013 ערך את הופעתו היחידה במדי הקבוצה הבוגרת של ארסנל, בניצחון על וסט ברומיץ' אלביון במסגרת הסיבוב השלישי של גביע הפוטבול ליג לעונת 2013/2014. ב-2 בספטמבר 2014 הושאל למיטיולן מליגת העל הדנית, וב-27 בדצמבר חתם על חוזה קבוע לשלוש שנים וחצי במועדון. בסך הכל ערך 50 הופעות ליגה במדי המועדון, בהן הבקיע שני שערים, וזכה עם המועדון באליפות דנמרק לעונת 2014/2015. ב-31 בינואר 2017 חתם אולסון בא.י.ק סולנה מליגת העל השוודית. הוא שיחק במועדון במשך שתי עונות, בהן ערך 58 הופעות ליגה והבקיע שבעה שערים. בהמשך שיחק בקרסנודאר מליגת העל הרוסית, ובאנדרלכט מליגת העל הבלגית. ב-31 באוגוסט 2022 הושאל אולסון למיטיולן מליגת העל הדנית. ב-3 ביולי 2023 חתם על חוזה קבוע במועדון. ב-8 בינואר 2017 ערך אולסון את הופעת הבכורה שלו בנבחרת שוודיה, בהפסד 2-1 לנבחרת חוף השנהב במשחק ידידות. הוא נכלל בסגל הנבחרת לטורניר יורו 2020, וערך ארבע הופעות בטורניר. מיטיולן אליפות דנמרק (1): 2014/2015 א.י.ק. סולנה אליפות שוודיה (1): 2018 נבחרת שוודיה עד גיל 21 אליפות אירופה עד גיל 21 (1): 2015 מדיה וקבצים בנושא כריסטופר אולסון בוויקישיתוף כריסטופר אולסון, ברשת החברתית אינסטגרם כריסטופר אולסון, באתר Transfermarkt כריסטופר אולסון, באתר Soccerway כריסטופר אולסון, באתר WorldFootball.net כריסטופר אולסון, באתר National Football Teams כריסטופר אולסון, באתר FootballDatabase.eu Olsson joins FC Midtjylland on loan באתר הרשמי של ארסנל, 2 בספטמבר 2014 (באנגלית) Lang kontrakt til svensk teenage-talent בארת הרשמי של מיטיולן, 27 בדצמבר 2014 (בדנית) Kristoffer Olsson klar för AIK Fotboll באתר הרשמי של א.י.ק סולנה, 31 בינואר 2017 (בשוודית) https://www.aikfotboll.se/nyheter/kristoffer-olsson-lamnar-aik-fotboll Kristoffer Olsson lämnar AIK Fotboll] באתר הרשמי של א.י.ק סולנה, 7 בינואר 2019 (בשוודית) "КРАСНОДАР" ДОСТИГ ДОГОВОРЕННОСТИ О ТРАНСФЕРЕ КРИСТОФФЕРА ОЛССОНА באתר הרשמי של קרסנודאר, 7 בינואר 2019 (ברוסית) https://www.rsca.be/en/WelcomeKristoffer SWEDISH MIDFIELDER KRISTOFFER OLSSON JOINS RSC ANDERLECHT] באתר הרשמי של אנדרלכט, 21 ביולי 2021 (באנגלית) FC MIDTJYLLAND HENTER KRISTOFFER OLSSON באתר הרשמי של מיטיולן, 31 באוגוסט 2022 (בדנית) KRISTOFFER OLSSON MAKES PERMANENT SWITCH TO FC MIDTJYLLAND באתר הרשמי של אנדרלכט, 3 ביולי 2023 (באנגלית)
קאהים פאריס

קאהים אנתוני פאריס (באנגלית: Kaheem Anthony Parris; נולד ב-6 בינואר 2000 בקינגסטון שבג'מייקה) הוא ג'מייקני המשחק בעמדת קשר הכנף בקבוצת סבאך מליגת העל האזרית, בהשאלה מדינמו קייב, ובנבחרת ג'מייקה. פאריס החל את הקריירה המקצוענית שלו בקבוצת קבליר מליגת העל הג'מייקנית. הוא הושאל מהקבוצה לדומז'אלה מליגת העל הסלובנית, ובהמשך לנ.ק. קרקה מליגת המשנה הסלובנית. ב-10 ביולי 2021 חתם פאריס בקופר מליגת העל הסלובנית. הוא ערך 41 הופעות ליגה במדי המועדון, בהן הבקיע 11 שערים. ב-2 בספטמבר 2022 חתם פאריס על חוזה לארבע שנים בדינמו קייב מליגת העל האוקראינית. ב-2 באוקטובר ערך את הופעת הבכורה שלו במועדון, בניצחון 1-0 על מינאי במסגרת המחזור החמישי בליגה לעונת 2022/2023. בסך הכל ערך 13 הופעות ליגה בעונה זו. ב-6 בספטמבר 2023 הושאל פאריס למשך עונת 2023/2024 לסבאך מליגת העל האזרית. ב-25 באוגוסט 2017 ערך פאריס את הופעת הבכורה שלו בנבחרת ג'מייקה, בניצחון 2-1 על נבחרת טרינידד וטובגו במשחק ידידות. נכלל בסגל נבחרת ג'מייקה לטורניר גביע הזהב 2023, וערך הופעה אחת בטורניר. קופר הגביע הסלובני (1): 2021/2022 קאהים פאריס, באתר Transfermarkt קאהים פאריס, באתר Soccerway קאהים פאריס, באתר National Football Teams קאהים פאריס, באתר FootballDatabase.eu V Domžale prihaja mladi jamajški vezist באתר RTV Slovenija, ‏ 4 בספטמבר 2019 (בסלובנית) Kim v Domžale באתר הרשמי של נ.ק. קרקה, 14 בפברואר 2020 (בסלובנית) Parris joins Slovenian club באתר jamaica-star, ‏ 29 ביולי 2020 (באנגלית) Uradno: Parris končno okrepil vrste Kopra באתר Slovenski nogometni portal, ‏ 10 ביולי 2021 (בסלובנית) Uradno: Kaheem Parris zapušča Koper, ta je realiziral rekordni prestop באתר Nogomania, ‏ 2 בספטמבר 2022 (בסלובנית) Динамо оголосило про трансфер екзотичного легіонера – другий новачок киян באתר Футбол 24, ‏ 2 בספטמבר 2022 (באוקראינית) "Sabah" FK ailəsinin yeni üzvü – Kahim Parris! באתר הרשמי של סבאך, 6 בספטמבר 2023 (באזרית)
אנג'לה ריינר

אנג'לה ריינר (באנגלית: Angela Rayner; נולדה ב-28 במרץ 1980) היא פוליטיקאית בריטית המכהנת כסגנית ראש ממשלת בריטניה, השרה לענייני צמיחה, שיכון וקהילות, סגנית יושב ראש מפלגת הלייבור וכנציגת מחוז אשטון אנדר ליין בבית הנבחרים הבריטי. ריינר (במקור בואן) נולדה וגדלה בסטוקפורט שבמנצ'סטר רבתי. בגיל 16 נכנסה להריון ועזבה את לימודי התיכון. היא עבדה בתחום הטיפול ובמקביל הייתה פעילה בהתאחדות העובדים בה התקדמה עד לתפקיד יושבת ראש אזור צפון-מערב אנגליה. לאחר פרישתו של דייוויד הייס שכיהן כחבר הפרלמנט מטעם מחוז אשטון אנדר ליין, נבחרה ריינר מטעם מפלגת הלייבור להתמודד על המושב שהתפנה. בבחירות הכלליות שנערכו ב-2015 זכתה ברוב גדול. היא כיהנה כמצליפת הסיעה, ביולי 2016 מונתה על ידי מנהיג המפלגה ג'רמי קורבין לשרת החינוך בממשלת הצללים שלו. היא נבחרה שוב לפרלמנט ב-2017 וב-2019. באפריל 2020 נבחרה לסגנית מנהיג הלייבור ומונתה על ידי קיר סטארמר לסגנית ראש ממשלת הצללים בהנהגתו. היא מונתה ב-2021 לשרת הצללים של צ'נסלור של דוכסות לנקסטר ולשרת העבודה והפנסיה בממשלת הצללים. בספטמבר 2023 מונתה לשרת השיכון והפיתוח בממשלת הצללים של סטארמר. לאחר ניצחון הלייבור בבחירות 2024 מונתה לסגנית ראש הממשלה ולשרה לענייני צמיחה, שיכון וקהילות. בפברואר 2021 מונתה לחברה במועצה המלכותית. ריינר נישאה למארק ב-2010, בן זוגה אימץ את בנה הבכור, ולזוג נולדו עוד שני ילדים. בנם המשותף הראשון נולד פג והוא עיוור. הזוג נפרד ב-2020. אתר האינטרנט הרשמי של אנג'לה ריינר (באנגלית) מדיה וקבצים בנושא אנג'לה ריינר בוויקישיתוף אנג'לה ריינר, ברשת החברתית פייסבוק אנג'לה ריינר, ברשת החברתית אקס (טוויטר) אנג'לה ריינר, ברשת החברתית אינסטגרם אנג'לה ריינר באתר הפרלמנט הבריטי A working life: the union official הגרדיאן, 17 בפברואר 2012 Who is Angela Rayner’s husband Mark and do they have children?, סאן, 25 באפריל 2022
באנון

האם התכוונתם ל... באנון (גבינה) – גבינה צרפתית המיוצרת באזור העיירה באנון שבפרובאנס אישים: אן באנון – שם עט של אן ולדי, סופרת אמריקאית גבריאל באנון – כלכלן ואיש עסקים צרפתי-מרוקני דוד בנון – פרופסור לפילוסופיה ומחשבה יהודית חיים בנון – כדורגלן עבר ישראלי סטיב באנון – איש תקשורת אמריקאי ובנקאי השקעות לשעבר, שכיהן כאסטרטג ראשי בבית הלבן בן נון
מוחמד מוסטפא

מוחמד עבדאללה מוחמד מוסטפא (בערבית: محمد عبد الله محمد مصطفى, בתעתיק מדויק: מחמד עבדאללה מחמד מצטפא; נולד ב-26 באוגוסט 1954) הוא כלכלן ופוליטיקאי פלסטיני המכהן כראש ממשלת הרשות הפלסטינית. משמש גם כיושב ראש קרן ההשקעות הפלסטינית, כיועץ כלכלי בכיר לנשיא הרשות הפלסטינית מחמוד עבאס וכחבר בוועד הפועל של הארגון לשחרור פלסטין. בעבר שימש כסגן ראש ממשלת הרשות הפלסטינית וכשר הכלכלה של הרשות הפלסטינית תחת ראמי חמדאללה. מוסטפא נולד בספארין שבנפת טולכרם. בגיל 15 עברה משפחתו לכווית, ובין 1972 ל־1976 למד מוסטפא באוניברסיטת בגדאד, בה קיבל תואר ראשון בהנסת חשמל ואלקטרוניקה, כלשאחר מכן שב לכווית על מנת להתמחות בתואר אותו קיבל. ב־1983 החל לימודי תואר שני באוניברסיטת ג'ורג' וושינגטון בניהול, לאחר מכן, המשיך ללמוד לתואר שלישי במנהל עסקים וכלכלה אותו סיים בשנת 1988. בשנת 1991 החל ללמד באוניברסיטת ג'ורג' וושינגטון כמרצה אורח. מוסטפא משמש כיושב ראש קרן ההשקעות הפלסטינית, כיועץ כלכלי בכיר לנשיא הרשות הפלסטינית מחמוד עבאס וכחבר בוועד הפועל של הארגון לשחרור פלסטין. בממשלתו של ראש ממשלת הרשות הפלסטינית ראמי חמדאללה שימש כסגן ראש הממשלה וכשר הכלכלה. ב-12 במרץ 2024 בחר אבו מאזן במוסטפא, כראש הממשלה הבא של הרש"פ במקומו של מוחמד אשתייה שהגיש את התפטרותו, מהלך זה זכה לאישור אמריקאי ואישורן של מספר מדינות ערביות. ב-14 במרץ 2024 מונה מוחמד מוסטפא לראש הממשלה. ב-28 במרץ הציג מוסטפא את ממשלתו שתורכב מ-24 שרים מהן ארבע נשים, והצהיר כי בראש סדר עדיפויותיה יעמוד המצב ההומניטרי בעזה על רקע מלחמת חרבות ברזל. מוסטפא מכהן כשר החוץ בממשלה. מדיה וקבצים בנושא מוחמד מוסטפא בוויקישיתוף מוחמד מוסטפא, ברשת החברתית LinkedIn מתן וסרמן, ‏מקורבו של אבו מאזן ואיש אש"ף: זה המועמד לראש הממשלה של הרשות הפלסטינית, באתר מעריב אונליין, 25 בפברואר 2024 קווים לדמותה של ממשלת הרשות הפלסטינית החדשה, באתר מרכז המידע למודיעין ולטרור, 18 באפריל 2024 דלית הלוי, מיהו מוחמד מוסטפא, באתר inn ברק רביד‏, אבו מאזן מינה את יועצו הכלכלי מוחמד מוסטפא לראש הממשלה, באתר וואלה, 14 במרץ 2024 ג'קי חורי, מוחמד מוסטפא הציג לעבאס את הממשלה הפלסטינית החדשה בגדה, באתר הארץ, 28 במרץ 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ורג' טרויט

ג'ורג' טרויט (באנגלית: George Truitt;‏ 1756 – 8 באוקטובר 1818) היה פוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-17 בשנים 1808–1811. לפני כן, החל מ-1803, הוא כיהן כחבר בית הנבחרים של דלאוור ובסנאט של דלאוור. ג'ורג' טרויט נולד ליד פלטון שבמחוז קנט, מושבת דלאוור, כבנם של סמואל טרויט ואסתר סטרגיס. הוא היה צאצא של ג'ורג' טרויט שהתיישב במחוז אקומאק שבמושבת וירג'יניה במאה ה-17. טרויט נשא לאישה את מרגרט "מרי" הודג'סון, ולשניים נולדה בת אחת. חוותם ומקום מגוריהם המרכזי נודעה מאוחר יותר כחות פייזר והיא שוכנת ממזרח לפלטון. היה להם גם בית ברחוב הראשי של קמדן. טרויט החל את הקריירה הפוליטית שלו כנציג לוועידה של דלאוור שאשררה את חוקת ארצות הברית ב-1787. לאחר מכן הוא כיהן בבית הנבחרים של דלאוור בשנים 1788–1792 ושוב ב-1794. בשנים 1803–1808 הוא כיהן כחבר הסנאט של דלאוור. ב-1807 נבחר טרויט כמושל דלאוור לאחר שהביס את מועמד המפלגה הדמוקרטית-רפובליקנית ג'וזף הזלט. הוא הושבע כמושל ב-19 בינואר 1808 וכיהן עד 15 בינואר 1811. כמו מושלים אחרים, עסק טרויט בסוגיות כמו העבדות, מערכת הכליאה והחינוך הציבורי. סוגיה חדשה שעלתה במהלך כהונתו הייתה המתחים שעלו וגברו עם בריטניה הגדולה, וממשלת ארצות הברית הנחתה את דלאוור להקים ולצייד מיליציה של 1,300 איש. מנגד, האספה הכללית של דלאוור ביקשה מהממשל הפדרלי לבצר את וילמינגטון, ניו קאסל, פורט פן, האי רידי, ולואס. ג'ורג' טרויט נפטר בחוותו שליד פלטון, ושם נטמן. ב-1903 הועברה קבורתו לבית הקברות של קפלת באראט, ליד פרדריקה שבדלאוור. ב-1978 הוכנס ביתו אל המרשם הלאומי של מקומות היסטוריים. לא קיים דיוקן ידוע של טרויט. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 215. ג'ורג' טרויט באתר אגודת המושלים הלאומית (באנגלית) ג'ורג' טרויט באתר The Political Graveyard (באנגלית) ג'ורג' טרויט, באתר "Find a Grave" (באנגלית) Dean E. Nelson (August 1978). "National Register of Historic Places Inventory/Nomination: Gov. George Truitt House". National Park Service.